jkorsvik/nowiki_second_scrape_merged huggingface dataset:
Tata Motors

Tata Motors (bedre kjent som Tata) er et indisk bilmerke og produsent som inngår i konsernet Tatagruppen. Produksjonen kom i gang i 1954 under navnet Tata Engineering and Locomotive Co. Ltd og bestod til å begynne med av fremstilling av tog. I 1960 ble det etablert et samarbeid med Daimler-Benz om produksjon av lastebiler og busser.
I dag har Tata fabrikker i Jamshedpur, Lucknow og Pune, og er Indias største bilprodusent.
Gjennom årene har selskapet ekspandert gjennom oppkjøp.  I 2004, kjøpte Tata Daewoos lastebilproduksjon; i 2004 kjøpte de 21 % av aksjene i Hispano Carrocera. En del av produksjonen skjer også ved ZAZ-fabrikken i Ukraina.
I januar 2008 lanserte Tata Motors sin nye ultrabillige bybil Tata Nano som skal kunne selges for 100 000 Indiske Rupis, dvs. under NOK 15 000.


== Modeller ==
Tata Tigor
Tata Hexa
Tata Nano
Tata Tiago
Tata Xenon
Tata Zest
Tata Bolt
Tata Indica
Tata Sumo
Tata Indigo
Tata Indica Vista
Tata Sumo Grande
Tata Safari


== Referanser ==


== Eksterne lenker ==
(en) Offisielt nettsted 
(en) Tata vehicles – kategori av bilder, video eller lyd på Commons
Træffhuset

Træffhuset er et sammensatt idrettsbygg i Molde. Bygget ligger ved Romsdalsmuseet og Idrettens Hus og ble åpnet for trening 2. januar 2008. Den offisielle åpningen var 8. og 9. februar. 
Bygget består nå bl.a. av to/tre flerbrukshaller og en klatrehall, kalt Moldeveggen. Flerbrukshallene heter Molde Arena (som består av to deler) og Rekneshallen. Molde Arena var tidligere en innendørs fotballhall som ble ombygget i forbindelse med at Molde Håndballklubb rykket opp til eliteserien. Fotballhallen var kjent som Istadhallen.
Rett utenfor idrettsbygget er det lagt kunstgress på den gamle Reknesbanen og bygd tribune som en del av bygningsmassen. Kunstgresset åpnet september 2008 og er Sportsklubben Træffs hjemmebane.


== Eksterne lenker ==
Informasjon om anlegget fra Molde kommune Arkivert 28. april 2019 hos Wayback Machine.
Heman

Heman er et jødisk mannsnavn som betyr «trofast». I Det gamle testamente omtales flere med dette navnet. 
En av dem var en levitt, sønn av Joel og barnebarnet til profeten Samuel. Heman var en tempelsanger og bror til Asaf, som også var sanger i templet (se 1. Krønikebok 6,33). Han er i Bibelen oppgitt som forfatter av Salme 88, en salme som er skrevet av en som opplever at han er i nød. I Første Krønikebok 25,4 og 22 sies det at Jerimoth er en etterkommer etter Heman.
Theo van Doesburg

Theo van Doesburg noen ganger også Théo van Doesbourg (født Christian Emil Marie Küpper 30. august 1883 i Utrecht, død 7. mars 1931 i Davos) var en nederlandsk maler, forlegger, forfatter, arkitekt, typograf og kunstteoretiker. Han brukte også pseudonymene I. K. Bonset og Aldo Camini.
Han studerte malerkunst fra 1899 etter å ha gitt opp planene om å bli skuespiller. Første utstilling av arbeider 1908.
Han var en sentral person i kunstnerlivet i Paris etter første verdenskrig, og var sammen med Piet Mondrian og flere med på å stifte de Stijl i 1917. Han var redaktør for bevegelsens tidsskrift.
Han startet allerede i 1916 samarbeide med arkitektene Oud og Wils og etter 1923 også Cornelis van Eesteren for å tilpasse de Stijl-tankegangen til bygninger og innredninger. Underviste på Bauhaus 1922. Samme året gjorde han konstruktivismen kjent i Nederland, ved å gi ut tidsskriftet Mecano under pseudonymet I. K. Bonset. Lanserte også begrepet konkret kunst som motstykke til abstrakt kunst.
I 1931 var han med på å stifte ennå en bevegelse: Abstraction-Création i Paris, sammen med Antoine Pevsner, Naum Gabo, Auguste Herbin und Georges Vantongerloo.
Representert posthumt på documenta 1 i Kassel 1955


== Galleri ==

		


== Referanser ==


== Litteratur ==
Jo-Anne Danzker: Theo van Doesburg. Maler, Architekt Prestel Verlag München ISBN= 3-7913-2404-7 (2000)


== Eksterne lenker ==
(en) Theo van Doesburg – kategori av bilder, video eller lyd på Commons 
(en) Theo van Doesburg – galleri av bilder, video eller lyd på Commons 
(de) Verk av og om Theo van Doesburg i katalogen til det tyske nasjonalbiblioteket
kunstaspekte.de Wikiquote: Theo van Doesburg – sitater
Centric

Centric er et IT-selskap etablert i 1992 som Sanderink Groep. Selskapet har hovedkontor i Gouda i Nederland. Selskapet har over 5000 ansatte (2019). Selskapet ha en norsk filial som driver utleie av  IT-konsulenter og outsourcing innen IT.
Globalt leverer Centric også tjenester innen Software Solutions, IT outsourcing, Detaljhandel løsninger, Business Process Outsourcing og helse-systemer. I 2019 hadde Centric en omsetning på EUR 482 millioner med en EBIT på over EUR 12 millioner. Selskapet har også kontorer i Belgia, Tyskland, Romania og Litauen.


== Referanser ==


== Eksterne lenker ==
(en) Offisielt nettsted
Nippur

Nippur var en by og bystat i landet Sumer; ruinene befinner seg i dag i det sørlige Irak. 
Den var et viktig religiøst senter ettersom Enlil, gudenes konge og en av de viktigste av karakterene i sumersk mytologi, ble forbundet med den. De regentene som dannet større riker ble kronet i byen. 
Et stort antall gamle tekster har blitt funnet i byen.
Gotlandsruss

Gotlandsrussen er en gammel svensk ponnirase. Det er funnet benrester fra små hester på Stora Karlsø utenfor Gotland, tidfestet til ca. 3000 år f.kr. Russen har alltid gått fritt omkring i skogene på Gotland. Ved behov har en fanget og temt unghester for bruk i landbruket.
På 1800-tallet begynte antallet Gotlandsruss å minke kraftig pga. avskyting, salg og eksport blant annet til engelske og belgiske gruver. Ved århundreskiftet ble krefter satt inn for å hindre utryddelse av den gamle ponnirasen.
På 1930-tallet var tallet helt nede i 30 hopper i avl og innavlsrisikoen var akutt. For å få inn nytt ubeslektet blod, ble det på 1950-tallet kjøpt inn 2 Welshhingster.
En hoppeflokk lever fortsatt fritt på Lojsta hed på Gotland, og en avlsgodkjent hingst blir hver sommer sluppet dit. I dag har svenskene bygget opp en solid ramme for avl av Gotlandsruss. Det legges blant annet vekt på å bevare alle gamle "blodslinjer", ettersom en ikke kan importere nytt avlsmateriale.
I Norge har Gotlandsrussen de seneste år blitt svært populær, blant annet i forbindelse med utvikling av ponnitravet.
Bruksområde
De fleste Gotlandsruss fungerer som barne-/familieponnier. Gotlandsrussen har god allsidighet og kan brukes innen trav, dressur, sprang, feltritt og kjøring. De hevder seg på konkurransebanen både i trav og andre disipliner.
Rasestandard for Gotlandsruss:
Hode og hals
Hodet skal være velproporsjonert i forhold til størrelsen, med bred panne.
Velansatt hals, passe lang i størrelsen, med rett underlinje.
Hingster kan tillates med noe kraftigere hals.
Kropp
Lang, velliggende bog, god brystdybde, passe bred kropp, velutviklet manke og godt salleie.
Passe lang, sterk rygg, sterkt nyreparti med god avslutning av kroppen, kryssets lengde veldimensjonert med korrekt vinkling.
Kort, hellende kryss er ikke ønskelig.
Bein
Korrekte, tørre frambein med godt markerte knær og korte sterke piper.
Korrekte bakbein med velmusklede underlår, tørre, velvinklede og sterke haser.
Velformede høver med god hornkvalitet.
Helhetsinntrykk
En nøysom, sterk ponni med godt temperament og god allsidighet innen trav, dressur, sprang, feltritt og kjøring.
Hos avlsdyrene skal god fertilitet etterstreves. Gotlandsrussen skal være harmonisk, velproporsjonert med utpreget rasetype.
Generelt
Hingst med man- og haleeksem eller som dokumentert bærer av "slinger", kan ikke godkjennes for avl.
Farge
Alle farger er tillatt, unntatt albino, skimmel, blakk og flekker over ryggen. Flekker under bogen (botethet) og tigret er tillatt.
Bevegelser
Bevegelsene skal være energiske, bogfrie, veivinnende og elastisk med godt overtramp.
Høyde
Mankehøyde 115-130 cm. Idealhøyde 123-126 cm. Kontrollmåling gjøres opp til åtte års alder. Treåringer skal ikke overstige 128 cm.
Domenico Pozzovivo

Domenico Pozzovivo (født 30. november 1982 i Policoro) er en italiensk landeveissyklist som sykler for laget Intermarché-Wanty-Gobert Matériaux.
Pozzovivo er med sine 165 centimeter og 53 kilo en typisk klatrespesialist. Han endte opp som nummer tre i kampen om den hvite ungdomstrøya i Giro d'Italia 2007, bak Andy Schleck og Riccardo Riccò. Han ble nummer 17 i sammenlagtkonkurransen i samme ritt.
2008 ble på mange måter Pozzovivo sin gjennombruddsesong. Han var de aller ypperste i fjellene i Giroen og tapte nesten ikke tid til noen. Hans beste etappeplassering var nr 2 til Passo Fedaia, kun slått av lagkamerat Emanuele Sella som hadde vært i brudd hele dagen. Han ble nummer 9 sammenlagt. På høsten har han gjort det bra i mange av de italienske endagsklassikerne samt at han ble nummer 5 i sommerens Brixia Tour.
Ved siden av å hevde seg som sykkelrytter er Pozzovivo også en dyktig student, han studerer økonomi ved universitetet i Roma.


== Meritter ==


== Referanser ==


== Eksterne lenker ==
(en) Domenico Pozzovivo – ProCyclingStats 
(en) Domenico Pozzovivo – Cycling Archives 
(en) Domenico Pozzovivo – Cycling Quotient 
(en) Domenico Pozzovivo – CycleBase
Jean-Baptiste Pallegoix

Jean-Baptiste Pallegoix (født 24. oktober 1805 i Combertault i Frankrike, død 18. juni 1862 i Bangkok i Siam) var katolsk titulærbiskop og  apostolisk vikar av det østlige Siam fra 1841 og til sin død. Han tilhørte Det parisiske ytremisjonsselskap.
Biskop Pallegoix ble holdt høyt i aktelse av kong Mongkut, og de hadde ofte diskusjoner med hverandre. Kongen overvar til og med biskopens begravelse.


== Verker ==
Description du Royame Thai เรื่องเล่ากรุงสยาม
Dictionarium Languæ Thai สัพะ พะจะนะ พาสา ไท – dette var en ordbok mellom thai, engelsk, fransk og latin


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Francesco Albani (1720-1803) *1760
Pave Pius VI (1717-1799) *1775
Kardinal Carlo Bellisomi (1736-1808) *1775
Biskop Marcelino José Da Silva (1749-1830) *1790
Biskop Jacques-Benjamin Longer, M.E.P. (1752-1831) *1792
Biskop Jean Labartette, M.E.P. (1746-1823) *1793
Biskop Esprit-Marie-Joseph Florens, M.E.P. (1762-1834) *1812
Biskop Jean-Louis Taberd, M.E.P. (1794-1840) *1830
Biskop Jean-Paul-Hilaire-Michel Courvezy, M.E.P. (1792-1857) *1833
Biskop Jean-Baptiste Pallegoix, M.E.P. (1805-1862) *1838


== Referanser ==
Muhammad Anwar Soofi

Muhammad Anwar Soofi (født 1942) er en norsk forfatter og generalsekretær i den pakistanske foreningen Bazm-E-Ahbabe Pakistan, Norway. Han innvandret til Norge fra Pakistan i 1974 og var i 1975 med den første pakistanske foreningen i Norge, Pakistan Norwegian Welfare Organization Norway og første felles organisasjon: Pakistan Workers Welfare Union (Registered) Norway.
Soofi sitter i styret i Stiftelsen Dialog for fred og 14. augustkomiteen. Han fikk Brobyggerprisen 2003 av 14. augustkomiteen Norge.


== Referanser ==


== Eksterne lenker ==
Artikkel i VG
Osen Skytterlag

Osen Skytterlag er et skytterlag fra Osen i Åmot kommune. Laget ble stiftet i 1888 og har en rekke anlegg med 100- og 200 meters baner, elgbane og lerduebane. Klubben har også elektroniske målskiver. Laget nytter sine anlegg til å arrangere mange skytterstevner, som samlagsmesterskap og Osenstevnet sommer og vinter. De har arrangert NM Elg i 1979, 1996 og 2002. Klubben avvikler også treningsskyting og avleggelse av jaktprøve på storvilt.
Laget har eget skytterhus til klubbens medlemmer med kontor og kafeteria. Bygget huser også et billedgalleri og premiesamlingen til Osens store idrettsmann, Martin P. Vangli, med både VM- og Holmenkollmedaljer
Osen skytterlags mest markante oppgis å være Dagfinn Vangli, en skytter som var på topp på 1950- og 1960-tallet.


== Referanser ==
Lars Petter Rønnestad

Lars Petter Rønnestad (født 1975) er en norsk fotballtrener fra Moltustranda i Møre og Romsdal.
Som A-trener har han opprykk både med Hødd, Bergsøy og Volda. 
Rønnestad startet trenerkarrieren i Sportsklubben Brann, hvor han var trener for gutte- og juniorlag fra januar 2001 til desember 2006.
Sesongen 2007 var han assistenttrener under Sture Fladmark i Hødd. Det ble opprykk fra 2. divisjon. Han var assistenttrener og spillerutvikler i Hødd i Adeccoligaen sesongen 2008.
I januar 2009 skrev han under en kontrakt med fotballklubben Bergsøy som A-trener og daglig leder, og ble med det klubbens første heltidsansatte i historien.
Bergsøy rykket opp fra 4. divisjon i 2009 under Rønnestad. Klubbens første opprykk på 14 år. I 2010 tok Bergsøy en 2.plass i 3. divisjon, tre poeng bak opprykkskvalifisering. I tillegg opplevde klubben et stort organisatorisk løft, og etter to sesonger i Bergsøy takket Rønnestad ja til å returnere til Hødd.
I 2011 gikk turen tilbake til Høddvoll, i en rolle på sport, marked og media. Han var i Hødd til og med 2017. I perioden der Hødd vann cupfinalen, spilte Europa League-kvalifisering og bygget nye Høddvoll.
I 2018 jobbet Rønnestad for den engelske spillerplattformen PlayerLens.
I 2019 signerte han treårskontrakt med Volda som A-trener. Volda vann 4. divisjon, og rykket opp etter å ha slått Kristiansund BK 2 i opprykkskvalifiseringen i hans første sesong. Volda etablerte seg i Norsk Tipping-ligaen under Rønnestad. Han var i Volda i tre sesonger.
Foran 2022-sesongen valgte han å returnere til Bergsøy i en stilling som sportslig leder og A-trener. Bergsøy satte klubbrekord med 10 strake seire i hans comeback-sesong, og endte på 2. plass i 4. divisjon.
Rønnestad startet den skandinaviske supporterklubben til Luton Town i februar 1991, Luton Town Supporters Club of Scandinavia, og har vært formann i flere perioder. I tillegg til norsk og engelsk fotball, har han også stor interesse for Tampa Bay Rays i MLB og  Jacksonville Jaguars i NFL.
Rønnestad er gift og har tre barn.
Anka Borch

Anka Borch (født 14. januar 1899 i Tana, død 1971 i Oslo, egentlig navn Anna Colban Berg Borch) var en norsk barnebokforfatter, kjent både for pikebøker og småbarnsbøker.
Hun vokste opp i Ørland, Sarpsborg og Aker som datter av sorenskriver Henrik Mathias Krogh Borch (1859–1930) og Sara Johanne, f. Hegge (1864–1954). Hun tok artium i 1918, tilbragte 1920- og 1930-årene som tuberkulosepasient og svekket av andre sykdommer. Hun tok NKNs Sosiale kurser i 1940. 
Hun debuterte med boken Hansine Hodeløs i 1942, og skrev i alt 33 bøker. Mest kjent er de fire barnebøkene i serien Sommer på setra (1942), To små fjøsnisser (1943), Trollet i Nåsåfjellet (1944) og Huldra i byen (1945); som er gjenutgitt i flere opplag, sist i 1970. Ungpikebøkene omfatter blant annet Jomfru Birgit (1951) om Austråttborgens historie, Amor i beksøm (1956) og Torarin (1961) fra Munkholmens og byen Trondheims middelalderhistorie. Borch skrev også bøker med dyr i hovedrollene. Flere av bøkene er oversatt til svensk, dansk, tysk og andre språk.
Hun mottok Kultur- og kirkedepartementets pris for barne- og ungdomslitteratur i 1950 (for Voksen kar fem år ), i 1951 (for Jomfru Birgit) og i 1961 (for Torarin)


== Referanser ==


== Litteratur ==
Tone Birkeland. (no) Anka Borch i Norsk biografisk leksikon
Morten Haugen. «Barnebokforfatteren Anka Borch» I: Årbok for Fosen, 1997
Macuiltépec

Macuiltépec eller Macuiltépetl er en vulkan og en økologisk park i Xalapa i den meksikanske delstaten Veracruz. Det høyeste punktet er på litt over 1 500 meter over havet. Vulkanen er kjegleforma, og oppsto for ca. 30 000 år siden, i tidsepoka pleistocen. Parken dekker et areal på 32 hektar.


== Etymologi ==
Macuiltépetl betyr «den femte åsen», eller «ås fem», på nahuatl, mens varianten Macuiltépec betyr «på ås fem». Selv om Macuitépetl blir oftest brukt, er Macuiltépec det korrekte navnet. Endelsen -tépetl er brukes bare for større fjell.


== Eksterne lenker ==
Offisielt nettsted 
(en) Macuiltépec – kategori av bilder, video eller lyd på Commons
Sosialhøgskolen, Bærum

Sosialhøgskolen, Bærum var en høgskole for sosialfag. Skolen ble etablert av Norske Kvinners Nasjonalråd i 1920 under navnet Sosiale kurser. Skolen ble innlemmet i Norges kommunal- og sosialhøgskole i Oslo i 1984.
Skolen var inntil 1950 Norges eneste sosialfaglige utdannelse. Skolen ble lenge ledet av Anna Caspari Agerholt. Skolen var ettårig inntil 1960, da den ble treårig og likestilt med andre sosialfaglige utdannelser. Skolen ble overtatt av staten i 1977, og videreført under navnet Sosialskolen, Bygdøy, fra 1977 Sosialhøgskolen, Bærum. Etter ti år i fusjon med Norges kommunal- og sosialhøgskole i Oslo ble skolen i 1994 en del av tilbudet til Høgskolen i Oslo, nå OsloMet - storbyuniversitetet.


== Referanser ==
Åram/VanKam Fotballklubb

Åram/VanKam Fotballklubb er en fotballklubb fra Vanylven i Møre og Romsdal. Klubben ble stiftet i 1997 etter en sammenslåing av klubbene Åram IL og Vanylvskameratene. A-laget spiller i Sunnmørsk 5. divisjon. Klubben spiller sine hjemmekamper på Eidsåvoll stadion. Publikumsrekorden skriver seg tilbake til 1992, mens klubben het Åram, og da 600 tilskuere så hjemmekampen mot Larsnes.


== Historikk ==
Åram/VanKam sin beste ligaplassering er en 4.-plass i 3. divisjon fra sesongen 2000. Klubben har også kommet til 2. kvalifiseringsrunde i cupen to ganger.


== Kjente spillere ==
Mest kjente spillere i klubben er Oddvin Kragset og Ole Per Kragset, med 800 kamper hver for klubben. De har begge en fortid fra Hødd.


== Tabellen 2011 ==
1 Bergsøy 2 unngikk nedrykk grunnet sammenslåingen av Løv-Ham Fotball og Fyllingen Fotball til nye FK Fyllingsdalen.Kilde: Speaker.no


== Eksterne lenker ==
Offisielt nettsted
Fylkesvei 457 (andre betydninger)

I Norge finnes fylkesvei 457 i de følgende fylkene:

Fylkesvei 457 (Akershus)
Fylkesvei 457 (Nordland)
Vest-Agder (primær fylkesvei)
Zapruder-filmen

Zapruder-filmen er en amatørfilm som viser drapet på president John F. Kennedy. De uklare fargebildene som filmen besto av ble sentral i etterforskningen rundt John F. Kennedys død. Filmen ble ikke vist offentlig før på TV i 1975.
Filmen ble tatt av Abraham Zapruder. Han var en av flere tilskuere som befant seg i folkemengden i Dallas den dagen Kennedy ble drept. Han hadde god utsikt over bilkortesjen og han begynte å filme få sekunder før drapet på presidenten fant sted.


== Eksterne lenker ==
(en) Zapruder film – kategori av bilder, video eller lyd på Commons 
(en) Zapruder film – galleri av bilder, video eller lyd på Commons 
(en) Zapruder-filmen på Internet Movie Database 
(en) Zapruder-filmen på Rotten Tomatoes 
(en) Zapruders film
(en) Om Zapruders film
Fylkesvei 580 (andre betydninger)

I Norge finnes fylkesvei 580 i de følgende fylkene:

Hordaland (primær fylkesvei)
Fylkesvei 580 (Nordland)
Fylkesvei 580 (Rogaland)
Herjulf Bårdsson

Herjulf Bårdsson (Herjólfr) var en islending, som var en av de som fulgte Eirik Raude til Grønland i 985 da han tok med seg 25 båter fra Island. 
Ifølge Landnåmaboka bosatte han seg på Herjulfsnes ved Herjulfsfjord. Herjulfsnes heter i dag Ikigait, og ligger ved Nanortalik. 
Han var sønn av Bård Herjulvsson og Torgerd på Island.
Herjulf var far til Bjarne Herjolvsson, den første kjente europeer som oppdaget det amerikanske kontinent da han kom ut av kurs og fikk se det i 986.


== Referanser ==
Fylkesvei 46 (andre betydninger)

I Norge finnes fylkesvei 46 i de følgende fylkene:

Fylkesvei 46 (Aust-Agder)
Fylkesvei 46 (Hordaland)
Fylkesvei 46 (Nordland)
Rogaland (primær fylkesvei)
Fylkesvei 84 (andre betydninger)

I Norge finnes fylkesvei 84 i de følgende fylkene:

Fylkesvei 84 (Buskerud)
Fylkesvei 84 (Hedmark)
Fylkesvei 84 (Nordland)
Fylkesvei 84 (Oppland)
Troms (primær fylkesvei)
Fylkesvei 94 (andre betydninger)

I Norge finnes fylkesvei 94 i de følgende fylkene:

Fylkesvei 94 (Aust-Agder)
Finnmark (primær fylkesvei)
Fylkesvei 94 (Nordland)
Valérien Ismaël

Valérien Ismaël (født 28. september 1975 i Strasbourg) er en fransk-tysk fotballtrener og tidligere fotballspiller som er hovedtrener for den tyrkiske klubben Beşiktaş.
Hans far er fra Guadeloupe og hans mor er fra Alsace. Hans bestefar var tysk.Han har tidligere spilt for Strasbourg, Crystal Palace, Werder Bremen, Bayern München. Han kom til Hannover 96 fra Bayern München i januar 2007.


== Meritter ==
Fransk ligacup: 1997, 1999
Fransk cup: 2001
Tysk Bundesliga: 2004, 2006
DFB Cup: 2004, 2005, 2006
Tysk ligacup: 2007


== Referanser ==


== Eksterne lenker ==
(de) Valérien Ismaël – Munzinger Sportsarchiv 
(fr) Valérien Ismaël – Ligue de Football Professionnel 
(fr) Valérien Ismaël – LÉquipe 
(en) Valérien Ismaël – Transfermarkt 
(en) Valérien Ismaël – Transfermarkt (manager) 
(en) Valérien Ismaël – WorldFootball.net 
(en) Valérien Ismaël – FootballDatabase.eu 
(de) Valérien Ismaël – fussballdaten.de 
(en) Valérien Ismaël – Soccerway 
(en) Valérien Ismaël – PlaymakerStats.com
Oddvar Holmedal

Oddvar Holmedal (født 12. mai 1951) er sammen med sin kone, Britt-Helen Holmedal, den siste norske santalmisjonær til India. Tilstedeværelsen av norske misjonærer tilknyttet Den norske Santalmisjon ble avsluttet med deres opphold i 1997. Da hadde de tjenestegjort i India i 15 år. Den etablerte misjonskirken, Northern Evangelical Lutheran Church, har imidlertid etablert en selvstendig kirkeledelse og driver selv indre- og ytremisjonsarbeid.
Holmedal er i dag tilknyttet Normisjons internasjonale avdeling - og er organisasjonens landkoordinator for India.


== Referanser ==
Vredefort-krateret

Vredefort-krateret er det største bekreftede meteorittkrateret på jorda. Det ligger i Free Stateprovinsen i Sør-Afrika, nær byen Vredefort, som det har navn etter. Krateret omtales også som Vredefort-domen, eller som Vredefort impact structure. 
Asteroiden som traff Vredefort er en av de største som har truffet jordens overflate, og det er beregnet at den kan ha hatt en diameter på mer enn 10 km. Krateret har en diameter på ca. 300 km. Krateret ble dannet for 2 023 millioner år, i den paleoproterozoiske tidsalderen, noe som gjør krateret til jordens nest eldste, etter Suavjärvi-krateret i Karelia.
Vredefortkrateret er et av få krater med mange ringer, en form som er vanligere andre steder i solsystemet, som f.eks. Valhalla-krateret på Jupiters måne Callisto. De fleste fler-ringformede kratere på jorda er ødelagt av erosjon eller platedrift. 


== Se også ==
Kosmisk nedslag


== Eksterne lenker ==
(en) Vredefort Dome – kategori av bilder, video eller lyd på Commons 
(en) Vredefort – galleri av bilder, video eller lyd på Commons 
(en) Vredefort-kraterets oppslag i Meteoritical Bulletin 
(en) unep-wcmc.org: faktaark
(en) Earth Impact Database
(en) Hartebeesthoek Radio Astronomy Observatory: faktaark
(en) Satellite image of Vredefort crater from Google Maps
Jason James Richter

Jason James Richter (født 29. januar 1980 i Medford i Oregon) er en amerikansk skuespiller. Da han var tre år gammel flyttet familien hans og han til Hawaii, der et japansk TV-selskap oppdaget ham, og fikk ham med på tre TV-show. I 1989 flyttet familien hans tilbake til Los Angeles, der han kunne fortsette karrieren. Han ble valgt ut blant 4 000 andre, til å spille rollen som Jesse i Free Willy.


== Filmer ==
Cops and Robbersons
The NeverEnding Story III
Free Willy
Free Willy 2: The Adventure Home
Laserhawk
Free Willy 3: The Rescue, and The Setting Son.


== Eksterne lenker ==
(en) Jason James Richter på Internet Movie Database 
(da) Jason James Richter på Filmdatabasen 
(en) Jason James Richter på AllMovie 
(en) Jason James Richter hos The Movie Database